dh-unibe/image-text_koenigsfelden-charters-post-1500 huggingface dataset:
Ich, Johans von Wessenbˀch, burger ze Waltzhuͦt, ✳ kùnde allen den, die disen brief ansehen oder hoͤrent lesen, ✳ daz
ich han vˀlùhen, ✳ ein wingarten, gùlegen nahen bi miner trotten, ✳ Heini von Hotwil, ein burgˀ ze Waltzhuͦt, ✳ und sinē
erben, ob er enweˀ, ✳ als man ein erbe ✳ dur recht lihen sol un̄ mag, ✳ umbz halbe teil an allen geverd, ✳ des so man boͧwet
in dem vorgenāten wingarten nach der stat gewonheit. ✳ und daz dis war si und stete belibe, nu und hinnach,
dar umbe so han ich, der vorgenāt Johans von Wessenbˀch, ✳ fùr mich und min erben, ✳ min aygen ingesigel gùhenket an disen gegenwùrtigen brief. ✳ und dur einē bessern urkunde diser vorgeschriben dinge, ✳ so bit ich, der
vorgenāt Johans von Wessenberch, den schultheizen und den rat ze Waltzhuͦt, daz sù henken ir stet
ingesigel zu dem mim an disen gegenwùrtigen brief. ✳ wir, der schultheiz un̄ der rat von Walzhuͦt, ✳ dur
bet Johans von Wessenberch ✳ und Heini von Hotwil, unser burger, ✳ henken unser stet ingesigel an disē
gegenwùrtigen brief, ✳ der gùgeben ward ze Waltzhuͦt in der stat, ✳ do man zalte nach gotes geburd drùzehen hundert und zweinzig jar, ✳ dar nach in dem nùnden jar, ✳ an dem naͤchsten guͦtentag vor
unser
vrowen tag, als ir unser her gekùndet ward in der vasten. ✳ hie bi waren gezùge Jo✳
der Hùrlinger, ✳ Heinrich Notstein, ✳ Johans der alt Maler, ✳ Klesang, ✳ Johans Spilman, ✳ Bertolt der Bruͦder,
Wˀnher, der Schriber, Heinrich von Birchendorf und ander erber lùt genuͦch. ✳
339
ein lechenbr₎ um̄
j wingart₎ zuͦ Waltzhuͦtt ✳
Königsf. 100
Nͦ✳ 52 ✳
K
R ✳ 3 ✳
Staatsarchiv
AARGAU
xxx
ùber ein wingarttē
Hans vo Wesenberg
ùber die Nidran Kilichen
ze Waltzhuͦt iz dˀ xij ✳ b ✳